ДIаоьхура денош. Мовла тIаьхьарчу хенахь кIирнах цкъа бен ца воьдура гIала. ХIуттура, вуно кIадлора, цунна шена хаалора ницкъо ша дIатасар. Делахь а, ша кешнашка зиярат дан вахаваларна Далла хастам бора цо. Уггаре цуьнан боккха сатийсам яздар бара. Сибрех а, т1аьххьара т1емаш болуш а лайна бала т1екхуьучарна бовзийта лаьара. БIаьрса гIелделлера, буьйсанна чиркхан можачу серлонехь куьзганаш хилча а ца язлора, дукха хиъна Iийча дегI лацалора.